Súradnice: 49°07′01″S 19°00′15″V﻿ / ﻿49,1170°S 19,0042°V﻿ / 49.1170; 19.0042

**Hrabinský potok** je potok v geomorfologickom celku Malá Fatra. Má dĺžku 4,3 km a je tokom IV. rádu.

Prameň
------

Pramení v 855 m n. m. v lesnom extraviláne na obecnej hranici medzi Sučanmi a Turanmi južne od vrchu *Veľká Kráľová* s 1 174 m n. m. v lese *Drgová* v okrese Martin v Žilinskom kraji. Pramení a preteká územím geomorfologického podcelku Krivánska Fatra.

Opis toku
---------

Od prameňa tečie južným smerom cez lesný extravilán, pravým brehom obmýva les *Drgová*, pravým brehom obmýva les *Pod Rígľom*, v 523 m n. m. priberá bezmenný pravostranný prítok pritekajúci z lesa *Pod Rígľom*, pravým brehom obmýva les *Zádolinie*, ľavým brehom obmýva les *Dolný Háj*, v 490 m n. m. priberá bezmenný ľavostranný prítok, v 486 m n. m. priberá bezmenný pravostranný prítok. Tečie stále južným smerom po obecnej hranici medzi Sučanmi a Turanmi, na krátkom úseku opúšťa obecnú hranicu a tečie územím obce Turany cez les aj pasienok *Uholníky*, vracia sa späť na obecnú hranicu, pravým brehom obmýva úpätie vrchu aj lesa *Hrabiny* na území obce Sučany, preteká cez les, lúku aj pole *Horné Zábrehy* rozprestierajúce sa na území obidvoch obcí. V 419 m n. m. ústi na obecnej hranici medzi obcami Sučany a Turany do Krchovej ako jej pravostranný prítok. Krchová je ďalej prítokom Váhu. Pramení, preteká a ústi v regióne Turiec. Má iba bezmenné menej dôležité prítoky.

Pôvod názvu
-----------

Názov potoka má pôvod v názve vrchu aj lesa *Hrabiny* úpätím ktorého preteká a rozprestierajúcom sa na území obce Sučany alebo v názve lesa aj pasienka *Veľké Hrabiny* v tesnom susedstve vrchu aj lesa *Hrabiny* nachádzajúcom sa na území obce Turany. Zo slovného základu *hrabina* vo význame *súvislý porast s prevahou hraba obyčajného, latinsky Carpinus betulus* po rozšírení o adjektívnu príponu *-ský* a po kombinácii so všeobecným podstatným menom potok s významom *menší prirodzený vodný tok* bolo utvorené dvojčlenné hydronymum atributívneho typu (dvojčlenný determinatívny názov so zhodou) zložené z prídavného mena a z podstatného mena *Hrabinský potok*. Charakteristický výskyt hraba obyčajného v dotknutom priestore potvrdzuje aj výskyt názvu lesa a pasienka *Hrabinka* a výskyt názvu lúky a poľa *Hrabiny* vo východnej časti obce Turany.

Názov vodného toku bol štandardizovaný v roku 2007. V priestore slovenskej hydronymie vodných tokov hydronymum *Hrabinský potok* nie je jedinečným hydronymom, existujú tri vodné toky rovnakého názvu (2023-02-19).

Referencie
----------

1. ↑  Názvy vodných tokov. Bratislava: Úrad geodézie, kartografie a katastra Slovenskej republiky. Dostupné online  [cit. 2023-02-23.
2. 1 2  KOČICKÝ, Dušan; IVANIČ, Boris. *Geomorfologické členenie Slovenska url =*. Bratislava: Štátny geologický ústav Dionýza Štúra, 2011, [cit. 2023-02-18].
3. 1 2   *Geografické názvy okresu Martin A41 Geografické názvoslovné zoznamy OSN Slovenskej republiky GK-2186/1994 zo 16.08.1994*. Bratislava : Úrad geodézie, kartografie a katastra Slovenskej republiky. ISBN 80-85672-16-2.
4. ↑   *Názvy vrchov a dolín Slovenskej socialistickej republiky A6 Geografické názvoslovné zoznamy OSN ČSSR P-250/1986 z 5.8.1986*. Bratislava : Slovenský úrad geodézie a kartografie.
5. ↑  Priebeh Hrabinského potoka (prítok Krchovej) v Základnej báze údajov geografického informačného systému ZB GIS. Dostupné on-line na  [cit. 2023-02-25].
6. ↑  Rozhodnutie Úradu geodézie, kartografie a katastra Slovenskej republiky č. P-2144/2007 zo dňa 30.3.2007 o štandardizácii 566 názvov nesídelných geografických objektov - vodných tokov a vodných plôch. Príloha č. 1. Spravodajca ÚGKK SR, 2007, ročník 39, čiastka 2, s. 43. Dostupné online  [cit. 2022-02-21.]

| * z
* d
* u
Vodné toky v povodí Váhu (od sútoku s Oravou po Strečniansky prielom) |
| --- |
| Vodné toky | 
* Biely potok (prítok Váhu, Krpeľany)
* Biely potok (prítok Váhu, Sučany)
* Černík
* Dzuranovský potok
* Hoskora
* Hrabinský potok
* Hradský potok
* Chrapový potok
* Kantorský potok
* Kľačiansky potok
* Konštiansky potok
* Kozinský potok
* Krchová
* **Krpeliansky kanál**
* Kubalov potok
* Kúdeľ
* Kutinská
* Lipno
* Malý Studenec
* Mníšia
* Ráztoky
* Snilovský potok
* **Studenec**
* **Šútovský potok**
* Tiesňavský potok
* **Turiec**
* Úplazný potok
* Zaťkov potok

 |
| Vodné plochy | 
* Vodná nádrž Krpeľany

 |
| Súvisiace šablóny | 
* Vodné toky v povodí Kantorského potoka
* Vodné toky v povodí Turca (2. časť)
* Vodné toky v povodí Váhu (2. časť) a (4. časť)

 |